Hem de fer un pacte social a llarg termini per construir la Barcelona de les persones
Channel: Xavier Trias
Date: 2015-05-21

L’alcalde de Barcelona i candidat a la reelecció, Xavier Trias, ha participat en un diàleg sobre com combatre la pobresa i les desigualtats socials amb el president de CiU i de la Generalitat, Artur Mas; i la religiosa Sor Lucía Caram, al saló Tinell de la plaça del Rei. Al llarg de la conversa han coincidit en dir que a Catalunya s’està portant a terme una gran tasca social; que s’ha de continuar treballant per donar resposta a la gent, especialment als més vulnerables; i que el tercer sector juga un paper molt important en aquest context. Trias ha dit que “hem de fer un gran pacte social a llarg termini per construir la Barcelona de les persones i per a les persones” i ha continuat afirmant que “hem de ser capaços de planificar els recursos i la col•laboració per tal de treballar des de l’eficiència i l’efectivitat”.